Scene terifiante filmate în curtea Liceului Tehnologic din comuna vasluiană Puieşti. O elevă de clasa a noua este bătută cu bestialitate de o colegă, sub privirile celorlalţi elevi.

În imagini se vede cum una dintre tinere este pusă la pământ şi călcată, pur şi simplu, cu piciorul pe cap. Victima a rămas inconştientă şi şi-a revenit abia după ce profesorii au udat-o cu apă.

Totul ar fi pornit de la nişte neînţelegeri între cele două. Potrivit Vremea nouă.ro, eleva agresoare trăieşte în concubinaj cu fratele fetei agresate şi şi-a acuzat colega că „îi scoate vorbe”.

Clipul cu întreaga bătaie a fost postat pe reţelele de socializare, dar ulterior a fost șters pentru violența imaginilor. Inspectoratul Judeţean de Poliţie s-a autosesizat şi a început o anchetă.

Citiți și: Cuțitar la 15 ani. Un tânăr de 19 ani a fost înjunghiat mortal la o petrecere